सेल्फी (2022 फ़िल्म)
सेल्फी 2022 की भारतीय तमिल भाषा की एक एक्शन थ्रिलर फिल्म है। फिल्म नवोदित मथी मारन द्वारा निर्देशित है तथा डीजी फिल्म कंपनी द्वारा इसका निर्माण किया गया है। फिल्म में वर्षा बोलम्मा, जी. वी. प्रकाश कुमार और गौतम वासुदेव मेनन मुख्य भूमिका में है जबकि विद्या प्रदीप, वागई चंद्रशेखर, सांगिली मुरुगन, सुब्रमण्यम शिव सहायक भूमिका में शामिल हैं। 2 दिसंबर 2021 को फिल्म का ट्रेलर रिलीज किया गया। सिनेमाघरों में फिल्म 1 अप्रैल 2022 को रिलीज हुई। आम तौर पर फिल्म को आलोचकों से सकारात्मक समीक्षा मिली जिसमें जीवी प्रकाश और गौतम वासुदेव मेनन के प्रदर्शन, कहानी, पटकथा, लेखन, छायांकन, पृष्ठभूमि स्कोर तथा साउंडट्रैक की प्रशंसा की गई।